**แบบถอดองค์ความรู้**

**การทำการเลี้ยงไก่บ้าน**

**๑.ชื่อภูมิปัญญาที่ทำการบันทึกคือ** เลี้ยงไก่บ้าน

เจ้าของภูมิปัญญาที่บันทึก  นายสุรินทร์ เจ๊ะนุ

ที่อยู่เลขที่ 24/91 หมู่ 4 ตำบลปาเสมัส อำเภอสุไหงโก-ลก

จังหวัดนราธิวาส

อาชีพ ทำสวน อายุ 58 ปี

**๒.ประวัติความเป็นมาของภูมิปัญญาที่บันทึก**

นายสุรินทร์ เจ๊ะนุ เป็นเกษตรกรที่ได้น้อมนำหลักปรัชญาเศรษฐกิจพอเพียงไปใช้ชีวิตประจำวันเป็นเกษตรกรที่นำระบบการเกษตรที่มีการเพาะปลูกพืชหรือการเลี้ยงสัตว์ต่างๆ ชนิดอยู่ในพื้นที่เดียวกันภายใต้การเกื้อกูล ประโยชน์ต่อกันและกันอย่างมีประสิทธิภาพสูงสุด โดยอาศัยหลักการอยู่รวมกันระหว่างพืช สัตว์ และสิ่งแวดล้อม การอยู่รวมกันอาจจะอยู่ในรูปความสัมพันธ์ระหว่างพืชกับพืช พืชกับสัตว์ หรือสัตว์กับสัตว์ก็ได้ ระบบ เกษตรผสมผสานจะประสบผลสำเร็จได้ จะต้องมีการวางรูปแบบ และดำเนินการ โดยให้ความสำคัญต่อกิจกรรม แต่ละชนิดอย่างเหมาะสมกับสภาพแวดล้อมทางกายภาพ เศรษฐกิจ สังคม มีการใช้แรงงาน เงินทุน ที่ดิน ปัจจัย การผลิตและทรัพยากรธรรมชาติอย่างมีประสิทธิภาพ ตลอดจนรู้จักนำวัสดุเหลือใช้จากการผลิตชนิดหนึ่ง มาหมุนเวียนใช้ประโยชน์กับการผลิตอีกชนิดหนึ่ง กับการผลิตอีกชนิดหนึ่งหรือหลายชนิด ภายในสวนแบบครบวงจร ตัวอย่างกิจกรรม เช่น การเลี้ยงไก่บ้านบนบ่อปลา ในสวนอ้อย สวนมะพร้าว เป็นต้น

**๓.จุดเด่นของภูมิปัญญาที่บันทึก**

การใช้ที่ดินที่มีอยู่จำกัดให้เกิดประโยชน์สูงสุด โดยการนำไก่บ้านมาเลี้ยงเสริมในสวนอ้อย บนบ่อปลา สวนมะพร้าว

**๔. กระบวนการผลิต**

ก่อนทดลองศึกษาการเลี้ยงไก่บ้าน โดยนำหลักการเช่นเดียวกับการเกษตรแบบผสมผสาน

1.การเลือกพ่อพันธ์ แม่พันธ์ อัตราพ่อพันธ์ : แม่พันธ์ที่เหมาะสม คือ 1:10

2.การทำโรงเรือนที่มีอากาศถ่ายเท ดี มีที่ให้น้ำ อาหาร

ใช้เศษอาหารจากครัวเรือน ปลวกในร่องสวน

3.การให้วัคซีน ป้องกันโรค

4.การฟักไข่

5.การแยกสถานที่ขุนลูกอ่อน จากพ่อพันธุ์

6.การคัดสายพันธุ์ไว้ทำพ่อพันธ์ แม่พันธุ์ และคัดแยกจำหน่าย

ส่วนการเลี้ยงปลาในบ่อ สร้างเล้าไก่บนปากบ่อ มีที่ให้ไก่ได้ไปออกกำลังกายกระพือปีกริมน้ำ เล่นน้ำ ถ่ายมูล ใช้จุลินทรีย์พด.2 น้ำหมักชีวภาพรดมูลไก่เพื่อช่วยย่อยและเป็นอาหารให้ไก่

**หลักการพื้นฐานของระบบการเลี้ยงไก่บ้านในพื้นที่การเกษตร**

ก่อนอื่นต้องดูสภาพพื้นที่ว่างจากการทำเกษตรก่อน ว่ามีลักษณะเป็นอย่างไร การปลูกพืชอะไรได้บ้าง ควบคู่กับการเลี้ยงสัตว์ต่างๆ เมื่อรู้แล้วว่าจะปลูกพืชอะไร ก็ดูว่า สัตว์ที่จะเลี้ยงนั้น เอื้อประโยชน์กับพืชที่ปลูกอย่างไรบ้าง ใช้เป็นอาหารหรือใช้ประโยชน์อะไรจากพืชและสัตว์ มีการเอื้อประโยชน์ต่อกันอย่างไร ควรทำกาเกษตรตั้งแต่ 2 กิจกรรมขึ้นไป จึงจะถือว่าเป็นการผสมผสานที่ดี โดยการทำการเกษตรทั้งสองกิจกรรมนั้น ต้องทำในพื้นที่และระยะเวลาเดียวกัน กิจกรรมการเกษตรควรประกอบไปด้วยการปลูกพืชและการเลี้ยงสัตว์ อย่างไรก็ตามอาจสามารถผสมผสานระหว่างการปลูกพืชต่างชนิด หรือการเลี้ยงสัตว์ต่างชนิดกันก็ได้ ในการจัดการกิจกรรมการผลิตทางการเกษตร ให้มีการผสมผสานเกื้อกูลกัน อย่างได้ประโยชน์สูงสุดนั้นควรจะมีกิจกรรมหลายๆ อย่าง และมีห่วงโซ่ความสัมพันธ์ที่ต่อเนื่องกันอยู่ พืชโดยทั่วไปมีหน้าที่และบทบาทในการดึงเอาแร่ธาตุในดิน อากาศ และพลังงานจากแสงแดดมาสังเคราะห์ให้อยู่ในรูปของอาหารพวกแป้ง น้ำตาล โปรตีน และแร่ธาตุต่างๆ ที่สัตว์สามารถใช้ประโยชน์ได้ สำหรับสัตว์นั้น สัตว์ไม่สามารถบริโภคอากาศและแร่ธาตุที่จำเป็นโดยตรง แต่จะต้องบริโภคอาหารจากพืชอีกต่อหนึ่ง เมื่อสัตว์นั้นขับถ่ายของเสีย หรือตายลงก็จะเน่าเปื่อยย่อยสลายกลายเป็นแร่ธาตุต่างๆ ที่จะเป็นประโยชน์กับพืช ใช้น้าหมักชีวภาพลดผลกระทบต่อสมดุลระหว่างพืชกับสัตว์ และที่จะก่อให้เกิดปัญหาต่อระบบนิเวศ

**๕. เทคนิค /เคล็ดลับ**

แม้ว่าการปลูกพืช เลี้ยงสัตว์ และประมง หากเลือกทำกิจกรรมเดียว จะมีความเสี่ยงค่อนข้างสูง เมื่อต้องประสบกับภัยสิ่งแวดล้อมธรรมชาติ แต่ถ้าเลือกทำเลี้ยงไก่บ้านแบบผสมผสาน พืชผัก สวนผลไม้ บ่อปลาที่มีอยู่สามารถนำมาประยุกต์ใช้พื้นที่ให้เกิดประโยชน์ ไก่บ้านเป็นที่ต้องการของตลาดมาก ผลผลิตไม่เพียงพอ และมีราคาดี หากมีเทคนิคเรื่องการฟักไข่ การขุนไก่เล็กๆ การบำบัดของเสียให้เกิดประโยชน์โดยใช้สารเร่งพด .2 กากน้ำตาล เศษวัชพืช ผัก ผลไม้ที่เหลือใช้มาทำน้ำหมักชีวภาพ สามารถลดต้นทุนการผลิตและทำอย่างครบวงจร

**๖.การถ่ายทอดสืบทอด**

นำชาวบ้านมาศึกษาดูงาน โดยสอนและสาธิตการทำให้เห็น ให้ทำด้วยตนเอง สังเกตการณ์เปลี่ยนแปลง และเรียนรู้ร่วมกัน

……………………………………………………